### Beslutning

Godkendt.

Afbud: Øivind Christiansen

### Sagsfremstilling

## Resume og sagens baggrund

Bertil Madsen oplyser, at reglerne for fredsvalg - aflysning af valget - i forbindelse med Seniorrådsvalg fremgår af Socialministeriets vejledning nr. 40 af 11. maj 2011 om Ældreråd.

Der er indkommet 10 kandidater til valget til Seniorrådet og der er 11 pladser i Seniorrådet. Der er således ikke kommet flere kandidater end det antal pladser der er i Seniorrådet. Valget til Seniorrådet aflyses derfor og det medfører, at alle de opstillede kandidater er valgt.

## Indstillinger

Kommunaldirektøren indstiller at det besluttes at der ikke afholdes valg til Seniorråd.

## Behandling

Seniorrådet, Kommunalbestyrelsen.

## Sagsfremstilling

Kommunalbestyrelsen kan 4 uger før den planlagte valgdag og i samråd med det siddende ældreråd beslutte, at der ikke skal afholdes valg til ældreråd, hvis valgets resultat er givet på forhånd. Der er i så fald tale om en situation, hvor det ikke er muligt at fremskaffe flere kandidater end det antal pladser i rådet, som kommunalbestyrelsen og ældrerådet er blevet enige om, eller som er blevet fastsat på anden vis. Kommunalbestyrelsen skal i tilfælde af en evt. aflysning af valget rådføre sig med det siddende ældreråd. Aflysning af valget medfører, at alle de opstillede kandidater er valgt.

Der kan ligeledes opstå en situation, hvor det end ikke er muligt at opfylde lovens krav om mindst 5 medlemmer, jf. § 30, stk. 2. I sådanne situationer kan afstemningen også aflyses.

Da ældrerådene spiller en central rolle for den demokratiske inddragelse i kommunen, er det en betingelse for at kunne aflyse valget, at kommunalbestyrelsen har gjort en indsats for at skaffe kandidater til ældrerådet. Det er ikke hensigten med bestemmelsen, at kommunalbestyrelsen skal kunne spekulere i, hvorvidt kommunalbestyrelsen i den enkelte kommune ønsker at afholde valg til ældreråd eller ej. Kommunalbestyrelsen skal derfor sikre, at der i kommunen informeres om det forestående valg, herunder om at alle, som har fast bopæl i kommunen og er over 60 år, kan stille op.

## Økonomiske konsekvenser

Der vil ikke være udgifter til afholdelse af Seniorrådsvalg herunder udbetaling af diæter til valgtilforordnede.

### Sagens forløb

20/10/2025 Seniorrådet
Godkendt.

Afbud: Frederik Nissen, Jan Johnsen